สวัสดีค่ะ คันบริเวณช่องคลอดอ้ะค้ะเป้นมาประมาณ3-4วันแล้วตอนแรกมีตกขาวนิดหน่อยค้ะหลังๆกเหายไปและจนวันนี้กลับมาเป้นตกขาวอีกคล้ายๆนมบูดไม่มีกลิ่นค้ะชอบคันตรงข้างๆช่องคลอดอ้ะค้ะจะคันมากในช่วงเวลากลางคืนอ้ะค้ะเอาแป้งทาบริเวณนั้นก้ดีขึ้นหน่อยพอตกดึกก้คันอีกอ้ะค้ะ จะเป้นอะไรร้ายแรงไหมค้ะกลัวว
สวัสดีค่ะ ',สาเหตุของอาการคันช่องคลอด อาจเกิดได้จาก1. การติดเชื้อราในช่องคลอดนอกจากมีอาการคันเป็นหลักแล้ว มักมีตกขาวที่ผิดปกติด้วย คือมีตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียกหนือนมบูด บริเวณอวัยวะเพศภายนอกอาจเกิดเป็นผื่นสีแดง และอาจมีอาการเจ็บแสบเวลาปัสสาวะหรือมีเพศสัมพันธ์ด้วย2.การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก รวมถึงแพ้เนื้อผ้ากางเกงใน เป็นต้น3. การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ มีภาวะกลั้นปัสสาวะไม่อยู่ หรือเหงื่อออกมาก4. มีโรคหูดบริเวณอวัยวะเพศ5.มีแผลฉีกของช่องคลอดหลังมีเพศสัมพันธ์6.เหาที่ขนอวัยวะเพศหรือโลน7. มีพยาธิเส้นด้ายหรือพยาธิเข็มหมุดจากในทวารหนักเข้ามาอยู่ที่ปากช่องคลอด8. เป็นโรคผิวหนังบางชนิด เช่น โรคสะเก็ดเงิน เป็นต้นหากยังคงมีตกขาวปริมาณมากกว่าปกติและมีลักษณะคล้ายนมบูด น่าจะเกิดจากการติดเชื้อราในช่องคลอด รวมถึงบริเวณอวัยวะเพศภายนอกได้ค่ะ แนะนำว่าควรไปพบแพทย์เพื่อตรวจว่าเกิดจาการติดเชื้อราหรือไม่ หรือเกิดจากสาเหตุอื่นๆ จะได้รับยารักษาที่ตรงกับโรคค่ะ